projecte-aina/catalan_government_crawling huggingface dataset:
Les làmpades de descàrrega són aparells d'enllumenat en els que la llum s'aconsegueix per l'excitació d'un gas que se sotmet a descàrregues elèctriques.
El seu ús permet una major eficiència energètica que les làmpades incandescents convencionals.
Però tenen l'inconvenient que, durant la seva fabricació, s'utilitzen metalls pesants que fan que, un cop utilitzats, també esdevinguin residus perillosos.
Les làmpades de descàrrega més conegudes són els fluorescents, que contenen petites quantitats de mercuri, i s'utilitzen fonamentalment en el comerç, en oficines i en la indústria.
Però també s'utilitzen sovint a la llar, per exemple en lavabos i cuines.
Les làmpades de descàrrega de vapor de mercuri i vapor de sodi a alta pressió s'utilitzen per l'enllumenat públic i en naus industrials.
Els fluorescents i les làmpades de descàrrega estan inclosos dins de la categoria de Residus d'aparells elèctrics i electrònics (RAEE) i es gestionen amb els SIG'S autoritzats per a la Categoria 5
Es consideren residus municipals, d'acord amb l'article 3 del Decret Legislatiu 1/2009, de 21 de juliol, pel qual s'aprova el text refós de la Llei reguladora dels residus, aquells residus generats en els domicilis particulars, els comerços, les oficines i els serveis, i també els que no tenen la consideració de residus especials i que per llur naturalesa o composició es poden assimilar als que es produeixen en els dits llocs o activitats.
Un subgrup d'aquests residus el constitueixen els residus comercials, definits com aquells residus generats per l'activitat pròpia del comerç al detall i a l'engròs, l'hoteleria, els bars, els mercats, les oficines i els serveis.
Són equiparables a aquest subgrup, als efectes de la gestió, els residus originats a la indústria que tenen la consideració d'assimilables als municipals.
Els residus municipals, per la seva importància estratègica i la seva presència en el conjunt de la societat, disposen d'un programa de gestió, d'una planificació d'infraestructures i d'un model de gestió específics.
El model de gestió vigent i les bases de la planificació es fonamenten, entre d'altres, en els principis de proximitat, de suficiència i de responsabilitat del productor, i també en la jerarquia establerta per a les diferents formes de gestió, que dóna prioritat a les actuacions de prevenció, a la recollida selectiva.
Manual en format PDF - Quin model cal aplicar? - Models de gestió.
Declaració anual de residus industrials DARI - Declaració anual de residus industriales per a gestors DARIG
És un estàndard desenvolupat per les Comunitats Autònomes per facilitar l'intercanvi d'informació entre les diferents entitats públiques i privades
Programa de gestió de residus industrials de Catalunya
Les empreses envasadores han d'informar sobre la quantitat total d'envasos i productes envasats posats al mercat durant l'any anterior
A Catalunya, segons l'Estudi sobre generació de residus comercials, representen un 36,5% en pes del total de residus municipals, malgrat que en zones d'alta densitat comercial aquest percentatge pot incrementar-se.
Els establiments comercials, de serveis i industrials tenen l'obligació de separar en origen totes les fraccions assimilables a municipals (orgànica, paper-cartró, vidre, envasos lleugers i resta) i lliurar-les separadament per a la seva valorització.
És possible realitzar la gestió de valorització/ tractament mitjançant el servei públic de recollida de residus comercials en cas que l'Ens Local l'ofereixi, o bé, amb un sistema privat a través d'un operador o d'un gestor autoritzat inscrit en el registre de persones gestores de residus de Catalunya, d'acord amb l'ordenança municipal de l'àmbit on estigui establerta l'activitat comercial, de serveis o industrial.
En el cas de gestionar la fracció orgànica amb un sistema privat, caldrà disposar d'un circuit comercial donat d'alta a través de l'SDR per tal de documentar l'origen i destinació d'aquesta fracció, garantint la seva valorització.
Gestió documental i llista orientativa dels residus originats a la indústria que es consideren assimilables a residus municipals comercials.
Llista orientativa extreta del Catàleg europeu de residus (CER)
Des de desembre de 2013, l'ARC presideix l'Association of Cities and Regions for Recycling and sustainable Resource management (ACR+), d'on havia estat vice-president des de la seva constitució.
L'ACR+ és una xarxa internacional de membres que compateixen el mateix objectiu de promoure l'intercanvi d'informació i d'experiències sobre la gestió dels residus municipals i en particular sobre la prevenció a la font, el reciclatge i la seva valorització.
El 2014, l'ACR+ celebra el seu 20è aniversari.
En determinades circumstàncies, els residus poden ser causa o conseqüència de situacions de risc tant per a les persones com l'aire, l'aigua, el sòl, la fauna, la flora, etc. En ocasions, aquests riscs poden derivar en situacions de perill real o potencial que requereixen una solució immediata.
L'Agència de Residus de Catalunya disposa d'un servei d'emergències per atendre aquestes situacions. �
Des de l'any 1993, l'Agència de Residus de Catalunya disposa d'un servei d'emergències que funciona les 24 hores del dia, els 365 dies de l'any, creat amb l'objectiu d'assessorar, informar i actuar de forma subsidiària, si s'escau, en casos d'emergència provocats per residus.
Generalment, es tracta de casos d'abandonament o abocament accidental de productes o residus, així com de situacions de perill provocades per aquests fets.
L'accés al Servei d'Emergències de l'Agència de Residus de Catalunya es verifica a través del Centre de Coordinació Operativa de Catalunya (CECAT), adscrit a la Direcció General d'Emergències i Seguretat Civil.
Aquest centre està en contacte permanent amb el tècnic de guàrdia de l'Agència de Residus de Catalunya i amb les diverses parts que poden estar involucrades en una emergència: policies locals, bombers, mossos d'esquadra, assistència mèdica, autoritats de trànsit, etc., per tal de coordinar la recepció i emissió de la informació i la seqüència d'actuacions entre tots aquests organismes.
L'actuació del CECAT s'inicia a partir de les informacions rebudes per les autoritats on arriben els avisos, generalment les autoritats locals o comarcals.
Davant d'una situació d'emergència, cal comunicar els fets observats a les autoritats locals, ja sigui l'Ajuntament, la Policia Local o els bombers.
Les autoritats esmentades, en cas de no poder fer front a la situació, es posaran en contacte amb el CECAT, el qual activarà el dispositiu necessari per a gestionar de la forma més adequada l'emergència.
En cas que la situació hagi estat provocada per residus, el CECAT es posa en contacte amb el Servei d'Emergències de l'Agència de Residus de Catalunya.
Aquest servei actua d'acord amb els procediments establerts, en funció de la informació subministrada i de la que pugui aconseguir addicionalment, dels seus medis i de les seves atribucions, i informa al CECAT de les seves actuacions.
L'Agència de Residus de Catalunya (ARC) ha realitzat al llarg del mes de novembre el seguiment dels avenços, assistència tècnica i planificació de nous acords.
L'Agència de Residus de Catalunya (ARC) ha realitzat al llarg del mes de novembre el seguiment dels avenços del Programa en matèria de Cooperació en l'àmbit dels Residus que l'Agència de Residus de Catalunya i l'Agència Catalana de Cooperació tenen amb el Ministeri de Medi Ambient i Aigua de Bolívia, així com assistència tècnica en varies temàtiques, i la planificació dels propers acords.
També s'ha participat a les reunions de la Taula de Cooperació de països donants en Aigua i Sanejament de Bolívia de la que Catalunya en forma part com actor rellevant en el sector residus.
Aquest Programa, en curs des de 2007, treballa en l'enfortiment institucional i el desenvolupament de la política de gestió de residus a Bolívia així com en la formació i en projectes municipals de gestió de residus.
El Programa es fonamenta en l'aport expert i referent de Catalunya amb el sector de residus i parteix d'un enfocament de drets d'acord amb el Pla Director de la Cooperació Catalana.
Avenços en enfortiment institucional i formació
Després d'una primera etapa en la que el recolzament de Catalunya s'ha concretat a l'elaborat el diagnòstic, planificació, Manuals i Guies Tècniques així com la llei de Gestió Integral de Residus, en aquesta segona etapa el recolzament es centra en el desenvolupament d'aspectes específics de la Llei,
També s'han realitzat altres assessoraments com al Reglament de Residus, que va ser provat el passat més d'octubre.
Amb la Universitat Pública de la UMSA, ha finalitzat la segona edició del Postgrau en Gestió de Residus i es planteja ara començar amb una edició en format semi-presencial, que permetrà una major participació d'experts catalans.
Continua el recolzament conjunt amb l'Associació de Municipis Porta a Porta, mancomunitat la Plana, Spora, l'ARC i la Diputació de BCN per a la recollida selectiva i compostatge a diferents municipis:
Catalunya a la Taula de coordinació de països donants en aigua i sanejament
Catalunya ha participat a les reunions de la Taula de Cooperació Oficial en Aigua i Sanejament de Bolívia.
Aquest és un espai de coordinació entre països donants i el govern de Bolívia en matèria d'aigua i sanejament, on Catalunya hi té un paper rellevant en matèria de gestió de residus.
Resultats tècnics i d'acció exterior
El Programa ha contribuït a desenvolupar el sector residus a Bolívia i l'enfortiment institucional del Ministeri de Medi Ambient i Aigua.
La coordinació d'actors de la cooperació catalana sota un mateix paraigües i la cooperació tècnica amb enfocament de drets com a pilar del programa, ha permès implementar una cooperació de qualitat i de gran impacte.
Alhora, s'han reforçat les relacions institucionals i la presència internacional de Catalunya com actor rellevant en el sector residus i compromès en la cooperació internacional.
Notícies relacionades amb l'estat d'excepcionalitat causat per la COVID-19 dirigides al món local/ciutadania a Catalunya (consells, recollida selectiva, gestió...).
Notícies relacionades amb l'estat d'excepcionalitat causat per la COVID-19 dirigides al món empresarial a Catalunya (producció, transport i/o gestió de residus).
Normativa catalana i estatal relacionades amb l'estat d'excepcionalitat causat per la COVID-19.
Gràcies als gestors de residus municipals i industrials en època de confinament per la COVID-19
Nascut a Riudecanyes l'any 1971
Director de l'Agència de Residus de Catalunya des de febrer de 2011
Diplomat en Ciències Empresarials per la Universitat Rovira i Virgili (Tarragona) i Màster ESADE en Direcció Pública.
De professió consultor i promotor empresarial des de 1992.
Activitat que ha anat combinant amb la pràctica de l'acció política.
Ha ocupat càrrecs polítics al Consell Comarcal del Baix Camp (Tarragona), a la Diputació de Tarragona i diferents entitats municipalistes de Catalunya.
Actualment és també el vicepresident de l'ACR+ (Associació de les Ciutats i les Regions per al Reciclatge i la gestió sostenible dels Recursos), amb seu a Brussel·les.
El Ministeri per a la Transició Ecològica i el Repte Demogràfic ha fet publiques al seu web les directrius per a l'aplicació de l'Ordre SND/271/2020 sobre gestió de residus en la situació de crisi sanitària ocasionada pel COVID-19.
L'Ordre, procedent del Ministeri de Santitat i publicada en data 19 de març de 2020, estableix les instruccions sobre gestió de residus procedents de domicilis, així com dels residus procedents d'hospitals, ambulàncies, centres de salut, laboratoris, i establiments similars en contacte amb COVID-19, durant la crisi sanitària ocasionada pel COVID-19.
Podeu consultar el document de directrius en aquest enllaç: Ordre SND/271/2020 de 19 de març sobre la gestió de residus publicada al BOE
Des d'avui està en vigor aquest Decret aprovat pel Govern, que en l'àmbit dels residus suposa un seguit de canvis que han de comportar una millor flexibilització de l'activitat econòmica.
Pel que fa a la tramitació telemàtica de documents de residus (fitxes acceptació, fulls de seguiment, justificants de recepció de residus), així com la inscripció telemàtica al Registre de persones productores de residus de Catalunya queden tots bonificats al 100% (article 4).
Finalment a la disposició addicional sisena s'estableix que els gestors de valorització de residus no perillosos inscrits en el Registre general de persones gestores de residus de Catalunya (secció gestors i gestores de residus) o en tràmit d'inscripció, poden demanar a l'Agència de Residus de Catalunya, fins al 31 de desembre de 2020, la devolució de les fiances dipositades en compliment de les condicions imposades en la llicència o l'autorització ambiental de l'activitat.
Aquesta disposició no és d'aplicació als dipòsits controlats de residus.
Entra en vigor el Decret Llei 12/2020, de 10 d'abril, pel qual s'adopten mesures pressupostàries, en relació amb el Sistema sanitari integral d'utilització pública de Catalunya, en l'àmbit tributari i en l'estructura de l'Administració de la Generalitat, per pal·liar els efectes de la pandèmia generada per la COVID-19.
D'acord amb aquest Decret Llei les quotes corresponents a la tramitació telemàtica de documentació de transport i gestió de residus, i a la tramitació telemàtica d'expedients d'inscripció i d'anotació de modificacions en el Registre general de persones productores de residus de Catalunya queden bonificades al 100% de manera indefinida.
Avui s'ha publicat al DOGC el DECRET LLEI 13/2020, de 21 d'abril, pel qual s'adopten mesures urgents de caràcter estructural i organitzatiu, així com mesures en l'àmbit de les entitats del sector públic de l'Administració de la Generalitat
Aquest Decret a l'article 5, juntament amb la disposició addicional sisena, incorpora mesures per pal·liar els efectes de la pandèmia en el sector de la producció i gestió de residus, en regular el dret de les persones que no estiguin obligades a tenir aquesta fiança en l'àmbit de la gestió de residus a sol·licitar el seu retorn a l'Agència de Residus de Catalunya, mesura que coadjuvarà a fer front als greuges econòmics que puguin haver patit a causa de la pandèmia.
Això implica que les activitats de gestió de residus no perillosos quedem exemptes de dipositar fiança de forma permanent, sens perjudici que hagin de disposar d'una pòlissa d'assegurança per respondre dels danys i perjudicis ocasionats i per regenerar els recursos naturals o els espais degradats.
La fiança es manté en el cas que una normativa específica ho determini, com és el cas dels dipòsits controlats de residus.
L'Agència de Residus de Catalunya està habilitant el procediment telemàtic, via el Sistema Documental de Residus, per tal de sol·licitar el retorn de la fiança de forma total (gestors exclusivament de residus no perillosos) o parcial (gestors de residus no perillosos i de residus perillosos).
Aquest procediment quan estigui operatiu serà degudament informat al web i al Sistema Documental de Residus.
Les activitats de gestió de residus no perillosos que estiguin en tràmit de llicència o autorització ambiental no se'ls exigirà fiança en acord a aquest Decret Llei vigent.
Igualment també en aquells casos d' activitats de gestió de residus no perillosos en que s'estigui en tràmit alguna modificació que hagués comportat l'establiment d'una fiança.
Comunicacions de transportistes de residus: s'ha modificat el text de la fiança de la declaració responsable per incloure una extensió temporal degut a l'estat d'alarma.
Que disposo del resguard de dipòsit que acredita que s'ha dipositat a la Caixa General de Dipòsits de la Generalitat de Catalunya a favor de l'Agència de Residus de Catalunya, l'import de la fiança corresponent per respondre del compliment de les obligacions derivades de l'activitat, de l'execució de la totalitat dels treballs de restauració, i si s'escau del pagament de les sancions imposades d'acord amb el que disposa la normativa vigent en matèria de residus; o que disposaré d'aquest resguard de dipòsit en el termini màxim de 15 dies a comptar des de l'endemà de la finalització del període d'estat d'alarma declarat mitjançant Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19.
El Departament d'Empresa i Coneixement ha activat un portal web per aglutinar totes les empreses catalanes que puguin oferir les seves capacitats per fer front a l'emergència sanitària pel Covid-19.
Es tracta d'un marketplace creat per ACCIÓ -l'agència per a la competitivitat de l'empresa- per posar en contacte empreses que ofereixin tecnologia, material sanitari o capacitat de producció amb les que en necessitin.
Les enitats locals i empreses del sector de residus poden consultar i contactar amb les empreses que ofereixen solucions en diversos aspectes sobre serveis tecnològics i productes sanitaris que puguin ser efectius a curt termini.
Per a més informació consultar aquest enllaç: http://www.accio.gencat.cat/ca/serveis/accio-virtual-desk/marketplace-covid-19/
• L'Agència de Residus de Catalunya facilita un model de declaració responsable per als gestors de residus de tercers, en el supòsit que estiguin compresos en prestar serveis essencials als sectors productius i de serveis.
El Reial decret llei 10/2020, de 29 de març, pel qual es regula un permís retribuït recuperable per a les persones treballadores per compte aliè que no prestin serveis essencials, per tal de reduir la mobilitat de la població en el context de la lluita contra el COVID-19, estableix en el punt 18 del seu annex la consideració sobre les activitats de gestió de residus en el sentit de:
És clar que en el sector privat dels gestors de residus de tercers poden haver-hi diferents casuístiques en funció que les empreses productives i de serveis es trobin actives o no en els seus diferents sectors, més enllà que hi ha un grup d'empreses productives o manufactureres i de serveis que han estat declarades essencials pel mateix Reial decret 10/2020, pel que generaran residus que d'alguna forma s'han de gestionar per gestors de residus de tercers.
D'acord amb això l'Agència de Residus de Catalunya facilita un model de declaració responsable per als gestors de residus de tercers, en el supòsit que estiguin compresos en prestar serveis essencials als sectors productius i de serveis.
Aquest model es pot descarregar i emplenar-se i tenir-lo a disposició de l'autoritat competent.
Aquest document no és necessari en el cas d'activitats públiques de gestió de residus, ja que aquestes activitats són serveis essencials que presten les administracions públiques.
• Es proposa una reducció del 50% del cànon de residus industrials i del cànon de residus de la construcció durant els mesos d'abril i maig
• Es bonifica al 100% les taxes associades a la tramitació telemàtica de documents de residus, i també en la tramitació de la inscripció al Registre de persones productores de residus de Catalunya
• Se suprimeixen les fiances de residus per als gestors de residus no perillosos, mesura que pot suposar l'alliberament de prop de 40 milions d'euros
El Govern ha aprovat un conjunt de mesures per pal·liar els efectes que sobre l'activitat econòmica està causant la pandèmia de la Covid-19; en concret, són mesures que aplicarà l'Agència de Residus de Catalunya (ARC) amb l'objectiu de flexibilitzar i facilitar l'activitat econòmica de les empreses tant productores de residus com de gestió de residus.
Una de les mesures va encaminada a establir una bonificació del 50% dels cànons de residus industrials i de residus de la construcció durant el mesos d'abril i maig de 2020, cosa que haurà de permetre guanyar liquiditat a les empreses que paguen aquests cànons.
El segon paquet de mesures afecta la tramitació que les empreses fan davant l'Agència de Residus de Catalunya.
Es tracta, per tant, d'una mesura avaluada i que continua amb la progressiva implantació dels mitjans electrònics a l'àmbit de l'Administració de la Generalitat de Catalunya i que pot implantar-se de manera immediata i permanent.
Finalment, la tercera mesura que s'impulsa proposa suprimir les fiances de gestors de residus no perillosos tant pel que fa als actuals gestors en servei com per a noves peticions.
Es preveu aplicar aquesta mesura a petició del gestor i serà valorada per l'Agència cas a cas.
Actualment, el total de fiances dipositades a l'ARC pels agents que operen en activitats relacionades amb els residus és de 62,5 milions d'euros.
S'estima que d'aquests, 40 milions d'euros (el 64%) corresponen a les fiances de gestors de residus no perillosos que es podrien retornar amb aquesta mesura.
Aquest import serà retornat als gestors, amb la qual cosa tindran alliberats recursos que podran destinar a la seva activitat econòmica.
Amb l'entrada en vigor d'aquesta mesura, els gestors de residus no perillosos gaudiran de l'estalvi del cost de la formalització de la fiança, que repercuteix en els resultats de l'activitat empresarial.
Aquesta devolució es podrà sol·licitar per part dels gestors de residus fins el 31 de desembre de 2020, pendent que de cara al nou pressupost de 2020 la mesura quedi implantada de forma definitiva.
Els residus sanitaris augmenten el 350% des de mitjans de març respecte a un període normal
L'Agència de Residus de Catalunya (ARC) ha detectat un increment del 350% dels residus sanitaris –inclosos mascaretes, guants, granotes, o davantals- des de mitjans del mes de març.
Si habitualment se'n generen a Catalunya unes 3.300 tones -unes 275 tones mensuals-, en l'últim mes,
des de l'inici del confinament per la COVID-19, la generació s'ha disparat fins a les 1.200 tones, 925 tones més que l'habitual.
Per facilitar el ràpid i òptim tractament d'aquests residus, l'ARC ha establert mesures que han reforçat la gestió ordinària que es fa des de les tres plantes autoritzades per residus sanitaris: Cespa, a Sant Fost de Campsentelles (Vallès Oriental); Consenur, a Constantí (Tarragonès); i TMA, a Terrassa (Vallès Occidental); amb una capacitat total de tractament de 10.000 tones anuals.
Les tres plantes estan operant al 100% de la seva capacitat.
L'Agència ha autoritzat temporalment, d'altra banda, la incineració de part de residus sanitaris, els considerats de baix risc, en determinades plantes de valorització, com la de Mataró (Maresme), la de Sirusa, a Tarragona (Tarragonès), o la de Tersa, a Sant Adrià de Besòs (Barcelonès), que rep residus de centres sanitaris i dels hotels reconvertits.
Ara per ara, de les 1.200 tones tractades a Catalunya, 700 ho han estat en incineradores de residus municipals.
En un inici, es va avaluar la possibilitat d'utilitzar els forns de les cimenteres en cas d'emergència, opció contemplada en les directrius donades per l'Estat, i es va contactar amb Ciment Català.
Fins ara, però, la capacitat de les incineradores urbanes ha estat suficient.
També s'ha elaborat un protocol que permet l'habilitació de determinats vehicles, a banda de les furgonetes, com camions o compactadores, per dur aquests residus als centres de tractament, afavorint així la màxima celeritat.
Atesa la situació d'excepcionalitat, el registre de l'Agència de Residus de Catalunya seguirà actiu mitjançant via telemàtica.
Igualment, continuen actius tots els tràmits telemàtics d'aquesta Agència.
Podeu accedir al registre de l'Agència de Residus de Catalunya mitjançant l'enllaç: http://residus.gencat.cat/ca/lagencia/notificacions-telematiques
A l'efecte, cal descarregar el formulari de petició genèrica amb signatura electrònica i emplenar-lo, seleccionant com a:
Entitat destinatària: Departament de Territori i Sostenibilitat.
• L'ARC informa sobre la situació dels tràmits dels procediments de les entitats de sector públic
D'acord amb la disposició addicional tercera del Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, se suspenen termes i s'interrompen els terminis per a la tramitació dels procediments de les entitats de sector públic.
El còmput dels terminis es reprendrà en el moment en què perdi vigència el present Reial decret o, si s'escau, les pròrrogues de la mateixa.